b"\n_START_ARTICLE_\nLaboratoris Esteve\n_START_SECTION_\nHist\xc3\xb2ria\n_START_PARAGRAPH_\nAquesta empresa va n\xc3\xa9ixer a Manresa el 1929 de la m\xc3\xa0 del doctor Antoni Esteve i Subirana, membre d'una nissaga de farmac\xc3\xa8utics. Es trasllad\xc3\xa0 a Barcelona on aixec\xc3\xa0 els laboratoris del Guinard\xc3\xb3 el 1942. El premi Nobel Alexander Fleming va visitar aquestes instal\xc2\xb7lacions l'any 1948. El doctor Esteve va morir el 1979 i els seus fills van continuar la seva obra. La part industrial dels laboratoris \xc3\xa9s fora de Barcelona (Celr\xc3\xa0, Martorelles,...) per\xc3\xb2 la seu administrativa es mant\xc3\xa9 al barri. Aquesta empresa ha tingut una gran repercussi\xc3\xb3 econ\xc3\xb2mica i social a tota la zona."